Universiteitsgelde is te hoog, maar kampusgeweld ongeregverdig - AfriForum Jeug
Volgens Cameron het die betogings ook 'n politiese motief. Klasgelde alleen is nie die motief nie. "Hierdie radikale studentegroepe (SASCO, EFF, en die ANC-jeugliga) se gewelddadige optogte is 'n dekmantel om op transformasie aan te dring daar waar hulle nie sogenaamde 'beheer' het nie," het Cameron gesê.
Volgens Cameron is AfriForum Jeug ook gekant teen die enorme verhogings in klasgelde. AfriForum voer tans veldtogte wat daarop gemik is om klasgelde te verlaag. Dit is egter nie nodig om kampusse te ontwrig nie. Tans maak hierdie radikale studentegroepe inbreuk op ander studente se regte omdat klasse en eksamens ontwrig word.
Ons kan ook nie uit die oog verloor dat kampusse 'n mikrokosmos in die huidige landswye situasie is nie. Die geweld en vlakke van intimidasie op universiteite vorm deel van 'n groter simptoom in die land van wetteloosheid, aangedryf deur die ANC se transformasie-agenda.
Intussen het die dreigende geweld daartoe gelei dat klasse aan die Universiteit van Pretoria op Woensdag, 21 Oktober gestaak word.
Klik hier om 'n kort amateur video van die betoging op die NWU se Potchefstroom-kampus te sien: https://youtu.be/pjrpLJcsqm0.